Når noen av de termodynamiske variable forandres, vil stoffet kunne gå gjennom én eller flere faseoverganger. Holder man for eksempel temperaturen konstant og varierer tettheten til stoffet, vil likevektstilstandene ligge på en isoterm. Den er beskrevet av dets tilstandsligning som gir hvordan trykket i dette tilfellet varierer med tettheten. Når denne er veldig lav, vil stoffet være i en gassfase hvor atomene eller molekylene det består av, være langt fra hverandre. Det opptrer da tilnærmet som en ideell gass.